आगरा सिटी के मेयर नवीन जैन ने सूबे के स्वास्थ्य महकमे को कटघरे में खड़ा करते हुए शनिवार को मुख्यमंत्री योगी आदित्य नाथ को एक चिट्ठी लिखी है, जिसमें उन्होंने स्वास्थ्य विभाग पर बड़ा सवाल खड़ा किया है. दरअसल, मेयर ने आगरा में कुकुरमुत्ते की तरह खुले अवैध हॉस्पिटल के खिलाफ मोर्चा खोला है. सीएम को लिखी चिट्टी में मेयर ने जिले में मौजूद अवैध हॉस्पिटलों और झोलाछाप डॉक्टरों पर निशाना साधते लिखा है कि अवैध डाक्टर गरीब मरीजों के स्वास्थ्य के साथ खिलवाड़ कर रहे हैं. उन्होंने सीएम से मामले में दखल देने और अवैध अस्पतालों के खिलाफ सख्त कार्यवाही करने की मांग की है.